A Budapesti Rendőr-főkapitányság egy bűncselekmény helyszínén nyolc darab, egyenként nyolc rétegű, 14 milliméter átmérőjű, fekete színű polietilén korongot foglalt le.

A lefoglalt korongok eredete, felhasználási területe, rendeltetése ismeretlen.

A Budapesti Rendőr-főkapitányság kéri, hogy aki a képeken látható korongokat felismeri, azok felhasználásáról vagy rendeltetéséről információja van, tegyen bejelentést a „Telefontanú" ingyen hívható 06-80-555-111-es telefonszámán, vagy a 107, illetve a 112 központi segélyhívó telefonszámok valamelyikén.